343.15 PROĠETT DWAR L-INĠINERIJA MEKKANIKA U SNAJJALI JAGĦMLU MAGĦHA (DISPOSIZZJONIJIET TRANSITORJI) L-AVVIŻi LEGALI 46 u 78 ta’ l-1970, konsolidati. L-AVVIŻi LEGALI 46 u 78 ta’ l-1970, konsolidati. 1. Titolu. It-titolu ta’ dan il-Proġett hu Proġett dwar l-Inġinerija Mekkanika u Snajja’ li jagħmlu magħha (Disposizzjonijiet Transitorji). 2. Ħinijiet ta’ xogħol u sahra ta’ apprendisti. Id-disposizzjonijiet li ġejjin għandhom japplikaw għal dawk l-apprendisti li għalihom it-tħaddim tal-Proġett Nru 3 magħmul bin-G.N.434 ta’ l-1952 ma kienx imħassar bl-artikolu 13 tal-Proġett ta’ l-1970 dwar l-Inġinerija Mekkanika u Snajja’ li Jagħmlu Magħha (Proġett Nru. 16): (2) Apprendisti taħt l-età ta’ 16-il sena ma jistgħux jiġu mħaddma bejn il-11p.m. ta’ ġurnata u s-6a.m. tal-ġurnata ta’ wara.". 3. Vakanzi tas-soltu u vakanzi bi ħlas. Id-disposizzjonijiet li ġejjin għandhom japplikaw għal dawk l-apprendisti li għalihom it-tħaddim tal-Proġett Nru 3 magħmul bin-G.N.434 ta’ l-1952 ma kienx imħassar bl-artikolu 13 tal-Proġett ta’ l-1970 dwar l-Inġinerija Mekkanika u Snajja’ li Jagħmlu Magħha (Proġett Nru. 16): "Wara li jaghmlu l-ewwel sitt xhur ta’ taħriġ, l-apprendisti jkunu ntitolati f’kull sena kalendarja għal- (a) ħmis tax-il ġurnata bi ħlas f’vakanzi tas-soltu jew inkella fid-diskrezzjoni tal-prinċipal; u (b) hmistax-il ġurnata vakanza bi ħlas li għandhom jittieħdu fi ġranet bi ftehim mal-prinċipal: Iżda- (a) meta vakanza tas-soltutaħbat f’ġurnata tal-Ħadd jew f’ġurnata oħra ta’ mistrieħ għall-istabbiliment konċernat, id-dritt ta’ vakanza għal dik il-ġurnata jintilef; u (b) vakanzi ma għandhomx jittieħdu f’ġurnata li l-apprendista għandu jattendi l-iskola għal tagħlim ta’ teorija.".